Divadlo Andreja Bagara

Divadlo Andreja Bagara je divadlo v Nitre. V Nitre pôsobí od roku 1949, podľa Andreja Bagara sa volá od roku 1979. Od roku 1992 hráva v jednej z najväčších a najmodernejších divadelných budov na Slovensku.

 História divadla 
Prvé nitrianske divadlo bolo postavené v roku 1883 s kapacitou 377 miest. Budova stála na ploche terajšieho divadla a slúžila nitrianskej verejnosti až do jej zničenia leteckou bombou v druhej svetovej vojne. Tým však nezanikla snaha o obnovenie profesionálnej divadelnej scény v meste. Tá sa vytvorila v budove Národného domu a súčasne telocvični TJ Sokol. Na divadelné účely upravený priestor slúžil od decembra 1949 - plných 61 rokov. V súčasnosti v tejto budove pôsobí Staré divadlo. V roku 1979 bolo Nitrianske krajové divadlo pomenované podľa Andreja Bagara - významného organizátora divadelného života na Slovensku, herca, režiséra a pedagóga. 

 50. roky: Haspra 
V priebehu rokov 1954-1956 do Nitry prichádzajú čerství absolventi VŠMU na čele s režisérom Pavlom Hasprom. Okrem neho do divadla prichádza aj dramaturg Ján Laca a herci Dušan Blaškovič, Vladislav Müller, Viera Strnisková, Andrej Rimko, Jozef Dóczy a ďalší. K nim sa pridávajú členovia dovtedajšieho divadla Magda Paveleková a Oľga Hudecová; po rozpustení Krajového divadla v Trnave Božena Slabejová, Žofia Martišová, Milan Kiš a neskôr mladí absolventi VŠMU Adela Gáborová, Hilda Augustovičová, Dušan Lenci a iní.

 60. roky 
Po odchode značnej časti súboru a najmä režiséra Pavla Haspru dostalo nitrianske divadlo do umeleckej krízy. Tento nepriaznivý stav prehĺbila aj fluktuácia hercov, ktorí považovali Nitru iba za prestupnú stanicu, v ktorej sa zdržali sezónu - dve a potom odišli do renomovanejších súborov alebo do Bratislavy pracovať pre Slovenskú televíziu. Hrala tam najmä veľkú rolu Ivanka Lednicková, zaslobodna Hasprová.

V tomto období sa na divadlá stupňoval i tlak zo strany štátnych inštitúcií, aby peniaze investované do divadiel boli rentabilne využité. V bezhlavej honbe za divákom, však divadlo viac stratilo ako získalo.

 70. roky: Spišák a Hynšt 
V 70. rokoch do Nitry prichádza režisér Karol Spišák, ktorý svoje tradičné inklinovanie k ľahším žánrom doplnil aj o hľadanie závažnejších tém. Ku konsolidácii súboru prispela aj koncepčná práca hosťujúceho režiséra Miloša Hynšta, ktorý do divadla priniesol postupy epického divadla Bertolta Brechta a Erwina Piscatora.

Divadlu pomohol aj prílev mladých hercov. Do tejto generácie patrili: Marián Slovák, Eva Matejková, Jozef Bednárik, Anton Živčic, Dušan Kaprálik, František Javorský, Eva Žilineková, Jana Strnisková, a neskôr aj Eva Pavlíková, Maroš Kramár, Ján Gallovič, Ivan Vojtek st., Ivan Vojtek ml., Stano Král, Pavol Višňovský, Marta Sládečková, Peter Kočiš a iní. 

Prínosom bol aj príchod mladej dramaturgičky Dariny Károvej.

 90. roky 
náhľad|vpravo|Nová budova divadla

Zlatú éru nitrianskeho divadla začiatkom 90. rokov vystriedala tvorivá kríza - v divadle nepôsobil interný režisér a dramaturg na plný úväzok, ktorý by do divadla priniesol ucelený program a ideovo smeroval divadlo. Navyše v roku 1992 sa divadlo presťahovalo do novej, modernej, avšak na nitrianske pomery priveľkej budovy s kapacitou hľadiska 600 miest. Prvé sezóny v novej budove boli rozpačité - divadlo nevedelo čo hrať, aby naplnilo veľkú sálu a preto uvádzalo vo svojom repertoári prevažne ľahšie žánre. Až neskôr sa podarilo nájst dramaturgii tituly, ktoré nepodliezali hranicu dobrého vkusu, no napriek tomu dokázali zaplniť hľadisko. 

V roku 1995 za riaditeľovania Františka Javorského prichádza do divadla mladý dramaturg Svetozár Sprušanský, táto dvojica sa rozhodla využiť neprítomnosť interného režiséra v prospech divadla. Pre nitrianske divadlo bola charakteristická fluktuácia a neustály pohyb a dramaturgia divadla sa z nich rozhodla urobiť svoju filozofiu. Za desať rokov ich pôsobenia v Divadle Andreja Bagara sa im podarilo vybudovať jedno z divácky najúspešnejších divadiel na Slovensku.  

Divadlo uvádza na svojich dvoch scénach tituly z fondu svetovej i domácej klasiky, nových slovenských i zahraničných textov v slovenskej alebo i celosvetovej premiére. Výnimočné postavenie v repertoári divadla majú hudobno-dramatické projekty. V 90. rokov divadlo uviedlo sériu muzikálov v réžii Jozefa Bednárika - Fidlikant na streche, Grék Zorba, Adam Šangala a Kabaret a pôvodný slovenský muzikál Báthoryčka v réžii Martina Kákoša.

Do divadla prichádzajú hosťovať viacerí významní slovenskí i zahraniční režiséri s vyhranenou poetikou a názorom. Za všetkých spomeňme: Jána Antonína Pitínského (Večera nad mestom a Mariša), Vladimíra Morávka (Macbeth), Valentina Kozmenko-Delinde (…hráme duráka!), Gintarasa Varnasa (Hra snov), Roberta Alföldiho (Hamlet) a iných). 

Súbor stabilných hereckých osobností strednej a staršej generácie doplnili mladí herci: Daniela Kuffelová, Jana Valocká, Lenka Barilíková, Marcel Ochránek, Marián Labuda ml., Marek Majeský, Erik Peťovský, Lucia Lapišáková, Miloslava Zelmanová a Klaudia Kolembusová.

 2000+ 
V 2002 prišli do súboru divadla Peter Gecík, Martin Fratrič, Milan Ondrík, Kristína Turjanová, Klaudia Kolembusová, Juraj Hrčka.
V 2003: Zuzana Moravcová, Peter Kadlečík, Zuzana Kanócz, a Martin Nahálka.
V 2004: Renáta Ryníková, Ludmila Trenklerová
V 2005: Kristína Greppelová
V 2006: Peter Oszlík a Juraj Loj

 Ocenenia 
Projekty Divadla Andreja Bagara sa nestretli iba s diváckou obľubou ale boli ocenené (prípadne nominované na ocenenie) aj divadelnou kritikou pri každoročnom odovzdávaní Divadelných ocenení sezóny. Tu je prehľad víťazných i nominovaných umelcov:

 Víťaz 
 1998 
 DOSKY: Cena za najlepšiu scénografiu: Alexandra Grusková za kostýmy k inscenácii hry A. N. Ostrovského: …hráme duráka!.
 DOSKY: Cena za najlepšiu scénickú hudbu: Peter Zagar za hudbu k inscenácii hier A. P. Čechova: Pytačky/Medveď. 

 1999 
 DOSKY: Cena za najlepšiu inscenáciu: W. Shakespeare: Macbeth v réžii Vladimíra Morávka.
 DOSKY: Cena za najlepšiu réžiu: Vladimír Morávek za réžiu inscenácie hry W. Shakespearea: Macbeth.
 DOSKY: Cena za najlepší ženký herecký výkon: Adela Gáborová za úlohu Lady Macbeth v inscenácii hry W. Shakespearea: Macbeth.
 DOSKY: Cena za najlepší mužský herecký výkon: Marián Slovák za úlohu Tovjeho v inscenácii muzikálu Josepha Steina - Jerry Bocka - Sheldona Harnicka: Fidlikant na streche. 
 DOSKY: Cena za najlepšiu scénografiu: Alexandra Grusková za scénu a kostýmy k inscenácii hry W. Shakespearea: Macbeth.

 2000 
 DOSKY: Cena za najlepšiu scénickú hudbu: Marek Brezovský (in memoriam) za hudbu k inscenáci hry A. P. Čechova: Čajka.

 2001 
 DOSKY: Cena za najlepšiu scénografiu: Aleš Votava (in memoriam) za scénu k inscenácii hry A. Strindberga: Hra snov.
 DOSKY: Cena za najlepšiu scénografiu: Giedrius Puskunigis za hudbu k inscenácii hry A. Strindberga: Hra snov.

 2003 
 DOSKY: Cena za najlepšiu inscenáciu: A. P. Čechov Tri sestry v réžii Svetozára Sprušanského.
 DOSKY: Cena za najlepšiu réžiu: Svetozár Sprušanský za réžiu inscenácie hry A. P. Čechova Tri sestry.
 DOSKY: Cena za najlepší kostým: Andrea Bártha za kostýmy k inscenácii hry A. P. Čechova Tri sestry.

 Nominácia 
 1996 
 DOSKY: Cena za najlepší mužský herecký výkon: Michal Dočolomanský za úlohu Lipsa v inscenácii hry J. N. Nestroya: Povraz s jedným koncom. 
 DOSKY: Cena za najlepšiu scénografiu: Alexandra Grusková za scénu a kostýmy k inscenácii hry J. N. Nestroya: Povraz s jedným koncom.
 DOSKY: Objav sezóny: Inscenácia hry J. N. Nestroya: Povraz s jedným koncom v réžii Sone Ferancovej.

 1997 
 DOSKY: Cena za najlepšiu scénografiu: Alexandra Grusková za scénu a kostýmy k inscenácii hry V. Hurbana-Vladimírova: Záveje.
 DOSKY: Cena za najlepšiu scénickú hudbu: Ľubomír Burgr za hudbu k inscenácii hry L. Keratu: Večera nad mestom.

 1998 
 DOSKY: Cena za najlepšiu inscenáciu: A. N. Ostrovskij: …hráme duráka! v réžii Valentína Kozmenka-Delinde.
 DOSKY: Cena za najlepšiu réžiu: Valentín Kozmenko-Delinde za réžiu inscenácie hry A. N. Ostrovského: …hráme duráka!.
 DOSKY: Cena za najlepší ženký herecký výkon: Eva Pavlíková za úlohu Murzevacky v inscenácii hry A. N. Ostrovského: …hráme duráka!.
 DOSKY: Cena za najlepšiu scénografiu: Valentín Kozmenko-Delinde za scénu k inscenácii hry A. N. Ostrovského: …hráme duráka!.

 1999 
 DOSKY: Cena za najlepšiu inscenáciu: Joseph Stein - Jerry Bock - Sheldon Harnick: Fidlikant na streche v réžii Jozefa Bednárika.
 DOSKY: Cena za najlepšiu réžiu: Jozef Bednárik za réžiu inscenácie muzikálu Josepha Steina - Jerry Bocka - Sheldona Harnicka: Fidlikant na streche. 
 DOSKY: Cena za najlepšiu scénickú hudbu: Peter Zagar za hudbu k inscenácii hry Lenky Lagronovej Terezka.
 DOSKY: Cena za najlepšiu scénickú hudbu: Daniel Fikejz za hudbu k inscenácii hry W. Shakespearea: Macbeth.

 2000 
 DOSKY: Cena za najlepšiu inscenáciu: A. P. Čechov Čajka v réžii Svetozára Sprušanského.
 DOSKY: Cena za najlepšiu réžiu: Svetozár Sprušanský za réžiu inscenácie hry A. P. Čechova Čajka.
 DOSKY: Cena za najlepší ženký herecký výkon: Lenka Barilíková za úlohu Máše v inscenácii hry A. P. Čechova Čajka.
 DOSKY: Cena za najlepšiu scénografiu: Alexandra Grusková za scénu a kostýmy k inscenácii hry A. P. Čechova Čajka.
 DOSKY: Cena za najlepšiu scénografiu: František Perger za scénu k inscenácii muzikálu Jany Kákošovej a Henricha Leška: Báthoryčka.
 DOSKY: Cena za najlepšiu scénickú hudbu: Henrich Leško za hudbu k inscenácii muzikálu Jany Kákošovej a Henricha Leška: Báthoryčka.

 2001
 DOSKY: Cena za najlepšiu inscenáciu: A. Strindberg Hra snov v réžii Gintarasa Varnasa. 

 2002
 DOSKY: Cena za najlepší ženký herecký výkon: Božidara Turzonovová za úlohu Madame Hortenzie v inscenácii muzikálu Josepha Steina - Johna Kandera: Grék Zorba.
 DOSKY: Cena za najlepší mužský herecký výkon: Marcel Ochránek za úlohu Vyberača v inscenácii hry M. Uhdeho: Vyberač. 

 2003 
 DOSKY: Cena za najlepšiu réžiu: Ján Antonín Pitínský za réžiu inscenácie hry A. a V. Mrštíkovcov Mariša.
 DOSKY: Cena za najlepší ženký herecký výkon: Daniela Kuffelová za úlohu Máše v hry A. P. Čechova Tri sestry. 
 DOSKY: Cena za najlepšiu scénografiu: Andrea Bártha za scénu k inscenácii hry A. P. Čechova Tri sestry. 
 DOSKY: Cena za najlepšiu scénografiu: Juraj Fabry za scénu k inscenácii hry A. a V. Mrštíkovcov Mariša.
 DOSKY: Cena za najlepší kostým: Alexandra Grusková za kostýmy k inscenácii hry A. a V. Mrštíkovcov Mariša.

 2005 
 DOSKY: Cena za najlepšiu scénografiu: Eva Rácová za scénu k inscenácii hry I. Bauersimu: norway.today.
 DOSKY: Cena za najlepší kostým: Ľudmila Várossová za kostýmy k inscenácii muzikáli Johna Masteroffa - Johna Kandera - Freda Ebba: Kabaret
 DOSKY: Cena za najlepšiu scénickú hudbu: Peter Zagar za hudbu k inscenácii tanečnej fantázie I. Stravinského a P. Zagara: Svätenie jari.

 Vedenie divadla 
 Riaditeľ: Jaroslav Dóczy
 Šéf umeleckého súboru: Juraj Ďuriš

Pozri aj
Zoznam samosprávnych divadiel na Slovensku

 Iné projekty

 Referencie 

 Externé odkazy 
 Divadlo Andreja Bagara v Nitre; oficiálna stránka


Bagara, Andreja Divadlo
Kategória:Kultúra v Nitre
Kategória:Samosprávne divadlá na Slovensku
Kategória:Organizácie v zriaďovateľskej pôsobnosti Nitrianskeho samosprávneho kraja
Kategória:Organizácie v Nitre